«Kevin McCarthy» omdirigeres hit. For politikeren, se Kevin McCarthy (politiker).

**Kevin McCarthy** (født 15. februar 1914, død 11. september 2010) var en amerikansk skuespiller som var aktiv både på Broadway og i Hollywood.

Barndom
-------

Kevin McCarthy ble født 15. februar 1914 i Seattle i Washington, som sønn av Roy Winfield og Martha Therese McCarthy. Faren hans kom fra en velstående katolsk familie med irske røtter bosatt i Minnesota. Moren hans hadde protestantisk far og en jødisk mor og kom fra Washington. McCarthys eldre søster var forfatteren Mary McCarthy. Han var også en fjern slektning av politikeren Eugene McCarthy.

Karriere
--------

I 1938 debuterte McCarthy på Broadway i teaterstykket *Abe Lincoln in Illinois*. Fra 1942 til 1945 tjenestegjorde han i US Air Force. I 1944 hadde han sin filmdebut i en ukreditert rolle i krigsfilmen *Luftens ørner*, regissert av George Cukor. Han hadde tidligere hatt en rolle i teaterstykket *Winged Victory* som filmen var basert på. I 1949 debuterte han på teaterscenen i London i rollen som Biff Loman i Arthur Millers *En handelsreisendes død*. Han gjentok denne rollen da teaterstykket ble filmatisert i 1951, og vant Golden Globe for mest lovende mannlige nykommer. I tillegg ble han nominert til Oscar for beste mannlige birolle.

McCarthy ble en populær karakterskuespiller, men hadde også noen hovedroller, der en av hans mest kjente er rollen som dr. Miles J. Bennell i science fictiongrøsseren *Invasion of the Body Snatchers*. Han spilte også roller i en rekke TV-serier, blant annet *The Survivors* og *Flamingo Road*. I tillegg spilte han en gjesterolle i *The Twilight Zone* i 1960. I Han hadde også en rolle i *På grensen til det ukjente* fra 1983. I 1978 hadde han en cameo i *Invasion of the Body Snatchers*, en nyinnspilling av filmen fra 1956.

McCarthy var en av tre skuespillere, sammen med Dick Miller og Robert Picardo, som ofte spilte i filmer regissert av Joe Dante.

Privatliv
---------

I 1941 giftet McCarthy seg med skuespillerinnen Augusta Dabney. Ekteparet fikk tre barn sammen, men ble skilt i 1961. To år senere giftet han seg med Kate Crane, som han har fått to barn sammen med.

I 1942 ble McCarthy og Montgomery Clift venner etter å ha spilt i teaterstykket *Mexican Mural* sammen. Den 12. mai 1956, etter at de to hadde deltatt i et middagsselskap hjemme hos Elizabeth Taylor, ble Clift utsatt for en alvorlig bilulykke. McCarthy var vitne til ulykken og varslet Taylor og de andre gjestene.

McCarthy døde 11. september 2010 i Hyannis i Massachusetts.

Filmografi (utvalg)
-------------------

* 

* 1956 – *Utrolige hendelser i Santa Mira* (orig. *Invasion of the Body Snatchers*)
* 

* 1961 – *Uten feste*
* 

* 1963 – *Prisen*
* 

* 1966 – *The Three Sisters*
* 

* 1968 – *Ess på topp*
* 

* 1978 – *Invasjon fra rommet* (orig. *Invasion of the Body Snatchers*) (liten birolle)
* 

* 1978 – *Piraya*
* 1981 – *Varulver – The Howling*
* 

* 1983 – *På grensen til det ukjente*
* 

* 1987 – *Min mikropartner*
* 

* 1994 – *Greedy*

Priser og nominasjoner
----------------------

* 1952: Nominert: Oscar for beste mannlige birolle, *En handelsreisendes død*.
* 1952: Vunnet: Golden Globe: Mest lovende mannlige nykommer, *En handelsreisendes død*.
* 2003: Vunnet: ShockerFest: Lang og tro tjeneste.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   GeneaStar, oppført som Kevin Mccarthy, GeneaStar person-ID mccarthyk[Hentet fra Wikidata]
4. ↑   Discogs, oppført som Kevin McCarthy (11), Discogs artist-ID 3479032, besøkt 9. oktober 2017[Hentet fra Wikidata]
5. ↑   Internet Speculative Fiction Database, ISFDB forfatter-ID 7196, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Kevin McCarthy (actor) – kategori av bilder, video eller lyd på Commons Rediger på Wikidata

* (en) Kevin McCarthy – galleri av bilder, video eller lyd på Commons Rediger på Wikidata
* (en) Kevin McCarthy på Internet Movie Database Rediger på Wikidata

* (sv) Kevin McCarthy i Svensk Filmdatabas Rediger på Wikidata

* (da) Kevin McCarthy på Filmdatabasen Rediger på Wikidata

* (fr) Kevin McCarthy på Allociné Rediger på Wikidata

* (en) Kevin McCarthy på AllMovie Rediger på Wikidata

* (en) Kevin McCarthy hos Turner Classic Movies Rediger på Wikidata

* (en) Kevin McCarthy hos The Movie Database Rediger på Wikidata

* (en) Kevin McCarthy hos Internet Broadway Database Rediger på Wikidata

* (en) Kevin McCarthy hos Internet Broadway Database Rediger på Wikidata

* (en) Kevin McCarthy hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Discogs
 |